ΓΡΑΠΤΗ ΕΡΩΤΗΣΗ E-0383/03

υποβολή: Antonios Trakatellis (PPE-DE) προς την Επιτροπή

(13 Φεβρουαρίου 2003)

Θέμα: Κακοτεχνίες στην κατασκευή έργων στην Ελλάδα: διαπιστώσεις του ΕΣΠΕΛ και της OLAF για την αντιμετώπιση της κακοδιαχείρισης των κονδυλίων της ΕΕ

Λαμβάνονταςπόψη την απάντηση του επιτρόπου κ. Μισέλ Μπαρνιέ (Ε-3524/02(1)), ότι η Ευρωπαϊκή Υπηρεσία για την Καταπολέμηση της Απάτης (OLAF) τηρείται ενήμερη από τις εθνικές αρχές σχετικά με θέματα που αφορούν την κακή διαχείριση κοινοτικών κονδυλίων καθώς και τα κατασκευαστικά έργα στα οποία έχουν εντοπιστεί σοβαρές ελλείψεις, οι οποίες δεν είναι δυνατόν να αποκατασταθούν χωρίς μερική ή ολική ανακατασκευή του έργου (έργα γνωστά ως κατηγορίας iii):

1. Πόσα έργα με κοινοτική χρηματοδότηση έχουν περιληφθεί στην κατηγορία τρία (iii) έως σήμερα στην ΕΕ, πόσα είναι αυτά που αφορούν την Ελλάδα (αριθμητικά και σε ποσοστό) και ποια είναι αυτά (να δοθεί ο αναλυτικός πίνακας- κατάλογος των έργων της κατηγορίας τρία στην Ελλάδα)·

2. Πότε έγινε η τελευταία ενημέρωση της OLAF από τις ελληνικές αρχές και ποιο το περιεχόμενο σχετικά με τις διαπιστώσεις του Συμβούλου για τον Ποιοτικό Έλεγχο (ΕΣΠΕΛ) για τα έργα κατηγορίας iii;

3. Ποιο είναι το ύψος των κοινοτικών κονδυλίων για τα έργα στα οποία έχουν εντοπιστεί σοβαρές ελλείψεις και με ποιο τρόπο θα προστατευθεί από τις κακοτεχνίες το σύστημα χρηματοδότησης, με κοινοτικά κονδύλια, έργων·

4. Περιλαμβάνονται τα έργα του Κηφισού, της γέφυρας Παιανίας στην εν λόγω κατηγορία τρία, και ποια μέτρα κύρωσης λήφθηκαν για τις κακοτεχνίες ή ελλείψεις στα έργα που εκτελέσθηκαν, όπως για παράδειγμα της κατασκευής αυτοκινητοδρόμου στη Δράμα, ο οποίος, μια βδομάδα μετά τον εγκαινιασμό του, τέθηκε σε αχρηστία λόγω κακοτεχνιών·

(1) ΕΕ C 155 E της 3.7.2003, σελ. 163.

Απάντηση της κας Schreyer εξ ονόματος της Επιτροπής

(22 Απριλίου 2003)

1. Ο όρος κατηγορία III δεν εφαρμόζεται στο κοινοτικό δίκαιο. Πρόκειται για όρο ο οποίος χρησιμοποιείται μόνο από τον ΕΣΠΕΛ(1) για τις περιπτώσεις σοβαρών παραλείψεων (υποχρέωση μερικής ή ολικής κατεδάφισης του σχετικού έργου) κατά τηνλοποίηση κατασκευαστικών έργων στην Ελλάδα, που συγχρηματοδοτούνται από κοινοτικά κονδύλια και την Ελλάδα. Πολλές δράσεις, στο πλαίσιο του κοινοτικού προγράμματος στήριξης της περιόδου 1994-1999, που ανακοινώθηκαν στην Επιτροπή από τις ελληνικές αρχές περιείχαν σοβαρές παραλείψεις (παρατυπίες).

Η Ευρωπαϊκή Υπηρεσία για την Καταπολέμηση της Απάτης (OLAF), δυνάμει του κανονισμού (ΕΚ) αριθ. 1681/94 της Επιτροπής της 11ης Ιουλίου 1994(2), για τις παρατυπίες και την ανάκτηση των αχρεωστήτως καταβληθέντων ποσών στα πλαίσια της χρηματοδότησης, καθώς και την οργάνωση ενός συστήματος πληροφόρησης στον τομέα αυτό, ανέφερε ότι οι ελληνικές αρχές της ανακοίνωσαν 41 περιπτώσεις σοβαρών παραλείψεων. Βάσει του άρθρου 10 του κανονισμού αυτού, η Επιτροπή δεν μπορεί να διαβιβάσει πληροφορίες σχετικά με αυτές τις ανακοινώσεις.

2. Η Επιτροπή ενημερώθηκε εκ μέρους των ελληνικών αρχών για τελευταία φορά τον Δεκέμβριο του 2002.

3. Το συνολικό ποσό των κοινοτικών κονδυλίων για έργα που ανακοινώθηκαν στην OLAF, στο πλαίσιο των διαθρωτικών ταμείων (1994-1999), ανέρχεται σε 26 841 671,30 ευρώ. Προς το παρόν, η Επιτροπή δεν μπορεί να ενημερώσει το Αξιότιμο Μέλος του Κοινοβουλίου για το ακριβές ποσό των κοινοτικών κονδυλίων που εθίγησαν από παρατυπίες, καθώς εκκρεμούν εθνικές διαδικασίες που αφορούν μέρος των παρατυπιών αυτών.

Τα κράτη μέλη είναιπεύθυνα για τη διαχείριση και αναλαμβάνουν σε πρώτο βαθμό την ευθύνη για το δημοσιονομικό έλεγχο των δράσεων που συγχρηματοδούνται από τα διαρθωτικά ταμεία. Επομένως, η Ελλάδα ανακοίνωσε ότι έλαβε ανάλογα μέτρα μεταξύ των οποίων συγκαταλέγονται η εφαρμογή συστημάτων ελέγχου της ποιότητας (ΕΣΠΕΛ) και η δημιουργία νέου οργανισμού ελέγχου (ΕΔΕΛ). Η Επιτροπή λαμβάνει τα κατάλληλα μέτρα στις περιπτώσεις όπου χρειάζεται, συμπεριλαμβανομένης της εφαρμογής δημοσιονομικών διορθώσεων.

4. Τα έργα στον Κηφισό, στη γέφυρα της Παιανίας και στον αυτοκινητόδρομο της Δράμας δεν συμπεριλαμβάνονται στα έργα της κατηγορίας ΙΙΙ που ελέγχθηκαν από τον ΕΣΠΕΛ και ανακοινώθηκαν στην Επιτροπή μέχρι σήμερα.

(1) Ο Εθνικός Σύμβουλος Ποιοτικού Ελέγχου αποτελεί ένα ανεξάρτητο οργανισμό στον οποίο οι ελληνικές αρχές έχουν αναθέσει τον έλεγχο της ποιότητας έργων που συγχρηματοδούνται από κοινοτικά κονδύλια και την ελληνική διοίκηση.

(2) ΕΕ L 178 της 12.7.1994.